દેવભૂમિ દ્વારકા જિલ્લાના મુખ્ય યાત્રાધામો બેટ દ્વારકા અને દ્વારકા, નાગેશ્વર જયોતિર્લિંગ સહિતનાં ગ્રામ્ય વિસ્તારોને ભવિષ્યનાં ત્રીસ વર્ષ સુધી પાણીની સમસ્યા ન પડે અને પાણી પુરવઠો સતત કાર્યરત રહી શકે તેવી ગુજરાત રાજય સરકારની મહત્વાકાંક્ષી યોજના મુખ્યમંત્રી વિજયભાઈ રૂપાણીએ અમલમાં મુકી છે. રૂ. ૨૫૫ કરોડનાં ખર્ચે સાકાર થવા જઈ રહેલી આ યોજના અંગેની વિગતો આપતા રાજયમંત્રી હકુભા જાડેજાએ જણાવ્યું હતું કે, આ યોજનાથી પશ્ચિમી છેવાડાના આ વિસ્તારની પાણીની સમસ્યાનો અંત આવી જશે.